দেশে ফিরে আনমনে কত কি মনে পড়ে। বাড়ির কাছেই রাস্তার কোণে বিখ্যাত পিট-কফি-শপের কড়া কফির গন্ধ পাই, দেখতে পাই কেউ দোকানের সামনে গিটার বাজাচ্ছেন। ক্রিসমাসের সময় ছিল তখন, সন্ধ্যেবেলা আইসিকলের (বরফের জমা টুকরো) মত দেখতে প্ল্যাস্টিকের আলো, আর টকটকে লাল পনসিটিয়ায় সাজানো দোকানপাট, চোখ জুড়ানো ছোট ছোট সাদা আলোয় সাজা গাছপালা-সব সঅব ফিরে আসে মনে।–বার্কলে আমার কাছে সন্ধ্যাতারার মতই উজ্জ্বল। বা মনের কৌটোয় পুরে রাখা একটা খুব দামি রত্ন, মাঝে মাঝে ঢাকনা খুলে চেয়ে থাকি তার দিকে।